stanford-oval/wikipedia huggingface dataset:
ג'ון איזנר
2012

בשנה זו נכנס איזנר לראשונה לרשימת עשרת הטניסטאים הטובים ביותר ובנוסף הגיע לגמר המאסטרס הראשון שלו בטורניר אינדיאן וולס.
באליפות אוסטרליה הפתוחה הפסיד בסיבוב השני לפליסיאנו לופז.
ברולאן גארוס הפסיד גם כן בסיבוב השני הפעם לפול-הנרי מתיאו.
בווימבלדון על אף שדורג במקום ה-11, הפסיד בסיבוב הראשון לאלחנדרו פאיה.
באליפות ארצות הברית הפתוחה הפסיד לפיליפ קולשרייבר בסיבוב השלישי.
בתחרות האולימפית הפסיד ברבע הגמר לרוג'ר פדרר.
בשנה זו זכה ב-2 תארים נוספים. הראשון בטורניר ניופורט והשני בווינסטון-סאלם.
2013

איזנר לא השתתף באליפות אוסטרליה הפתוחה עקב פציעה בברך.
את תואר ה-ATP השישי שלו קטף בטורניר יוסטון על משטח חימר שניצח את ניקולאס אלמגרו.
ברולאן גארוס הפסיד בסיבוב השני לטומי האאס.
בווימבלדון נאלץ לפרוש במהלך המשחק בסיבוב השני נגד אדריאן מאנרינו עקב פציעה.
את תוארו השני בשנה זו קיבל איזנר בטורניר אטלנטה שם ניצח את קווין אנדרסון בגמר.
איזנר הגיע לגמר המאסטרס השני בקריירה שלו בשנה זו בטורניר סינסינטי.
באליפות ארצות הברית הפתוחה הפסיד איזנר בסיבוב השלישי.
2014

איזנר פתח את השנה בזכייה בתואר ה-ATP ה-8 שלו שזכה בטורניר אוקלנד.
באליפות ארצות הברית הפתוחה פרש עקב פציעה במהלך הסיבוב הראשון.
המשחק הארוך אי פעם

במהלך הסיבוב הראשון של טורניר ווימבלדון ב-2010 פגש איזנר את ניקולאס מאהו. המשחק נמשך 11 שעות ו-5 דקות והתפרס על פני 3 ימים.
בסוף המשחק ניצח איזנר בתוצאה 6–4, 3–6, 6–7, 7–6, 70–68.
איזנר שבר את שיא האייסים למשחק שהגיש 113 כדורים ללא מענה. מאהו אף הוא עקף את השיא הקודם אך הוא מדורג במקום השני עם 103 אסים.
שיאים נוספים ששבר איזנר באותו משחק: מספר ניצחונות במשחקונים במשחק (92), כאשר הוא הפסיד 91 משחקונים במשחק, ונכנס למקום השני בקטגוריה זו בכל הזמנים, הכי הרבה ווינרים במשחק יחידים (246), הזמן הארוך ביותר ששוחק ביום אחד (7 שעות ו-6 דקות), אסים בסט בודד (85), משחקונים ביום בודד (118).
ג'וזף קנדי ג'וניור

| --- | --- |

 לידה:  25 ביולי 1915 Hull, מסצ'וסטס, ארצות הברית 
 נהרג:  12 באוגוסט 1944 (בגיל 29) תעלת למאנש, הממלכה המאוחדת 
 מדינה:  ארצות הברית 
 השכלה:  הרווארד קולג'  בית הספר צ'ואט רוזמרי הול  בית הספר לכלכלה של לונדון  בית ספר דקסטר  בית הספר למשפטים בהרווארד 
 השתייכות:  צי ארצות הברית, list of United States Navy aircraft squadrons 
 דרגה:  לוטננט 
 פעולות ומבצעים
 מלחמת העולם השנייה 
 עיטורים
 צלב התעופה המצוינת  מדליית האוויר  לב הארגמן  צלב הצי 
 
סגן ג'וזף פטריק "ג'ו" קנדי ג'וניור (באנגלית: Joseph Patrick "Joe" Kennedy, Jr.; 25 ביולי 1915 – 12 באוגוסט 1944) היה טייס בצי ארצות הברית, אשר נהרג במלחמת העולם השנייה.
קנדי היה בנם הבכור של ג'וזף קנדי ואשתו רוז קנדי, ואחיו של נשיא ארצות הברית לעתיד ג'ון פיצג'רלד קנדי. מראשית חייו יועד על ידי אביו לכבוש את נשיאות ארצות הברית. מותו בטרם הגשים את שאיפות אביו הביא להעברת נטל הציפיות ממנו אל אחיו ג'ון.
ביוגרפיה

קנדי נולד בברוקליין שבמסצ'וסטס. הוא למד בקולג' הרווארד (חלק מאוניברסיטת הרווארד). לאחר סיום לימודיו שם למד שנה בבית הספר לכלכלה של לונדון בהדרכתו של הרולד לאסקי, ואז נרשם לבית הספר למשפטים של אוניברסיטת הרווארד.
אביו וסבו ייעדו אותו מאז שנולד להיות הנשיא הקתולי הראשון ממוצא אירי של ארצות הברית. הוא היה ציר בוועידת המפלגה הדמוקרטית ב-1940, והתכוון להתמודד בבחירות לקונגרס ב-1946 על מושב בבית הנבחרים של ארצות הברית מטעם מסצ'וסטס.
ביוגרפיה > מלחמת העולם השנייה

לאחר פרוץ מלחמת העולם השנייה הפסיק קנדי את לימודיו בהרווארד, התגייס לצי ועבר אימוני טיס. במאי 1942 הוסמך לטייס ובספטמבר 1943 יצא לבריטניה. הוא הטיס מטוסי P-24 ליברייטור במשימות סיור נגד צוללות גרמניות, השלים סדרה של 25 משימות וככזה היה זכאי לשוב לארצות הברית. במקום זאת התנדב להשתתף במבצע אפרודיטה.
ביוגרפיה > מבצע אפרודיטה

מבצע אפרודיטה היה ניסיון של חילות האוויר של צבא ארצות הברית להפעיל מפציצים לא מאוישים, שיופעלו מרחוק בשידור רדיו על ידי טייס במטוס מלווה וינווטו עד לריסוקם על מטרות גרמניות נבחרות. לצורך כך נעשה שימוש במפציצי B-17 ו-B-24 משומשים, שהועמסו בחומרי נפץ. מפציצים אלו לא היו מסוגלים להמריא בשליטה מרחוק. לכן הוחלט שזוג טייסים בכל מטוס ימריא, יביא את המטוס לרום של 600 מטר ויחמש את מטען חומר הנפץ שבו בטרם ינטוש את המטוס בצניחה.
ב-12 באוגוסט 1944 יצא קנדי למשימה במסגרת המבצע יחד עם טייס נוסף, סגן וילפורד וילי (Wilford John Willy) (וילי התעקש לצאת למשימה במקום טייס אחר ששובץ אליה). הם הטיסו מטוס B-24 ליברייטור שעליו הועמסו 9.6 טון של חומר נפץ מסוג טורפקס. המטוס המריא משדה התעופה פרספילד (Fersfield) במזרח אנגליה במטרה לרסקו על גבי אתר של תותח-על גרמני מדגם V-3 בצפון צרפת. מטוס לניווט מרחוק ושני מטוסים נוספים ליוו את המפציץ, כמו גם מטוס מדגם דה הבילנד מוסקיטו עם צוות אמריקאי, שנועד לצלם את המשימה.
קנדי ווילי נשארו במטוס בעת שנעשה הניסיון הראשון להטיס אותו בשליטה מרחוק ולאחר מכן חימשו את מטען חומר הנפץ שבו. אז שידר קנדי מילת צופן מוסכמת. שתי דקות לאחר מכן, בעת שהמטוס התקרב לחוף הים הצפוני והטייסים עדיין בתוכו, התפוצץ מטען חומר הנפץ שנשא. קנדי ווילי נהרגו מיד. שברי המטוס נחתו על כפר במחוז סאפוק וגרמו לנזק לרכוש ולדליקות, אך לא לנפגעים בנפש. גם מטוס הצילום נפגע בהתפוצצות ואחד מאנשי צוותו נפצע, אך המטוס נחת בשלום.
ועדת חקירה בלתי רשמית שבדקה את התאונה סברה כי היא לא נגרמה על ידי טעות אנוש של מי מהטייסים. ייתכן שהגורם להתפוצצות בטרם עת היה פגם בתכנון החיווט של חומרי הנפץ. קצין אלקטרוניקה שחשד בכך העלה את חשדו בפני קנדי ביום שלפני המשימה.
לאחר מותו עוטר קנדי בעיטורי צלב הצי, צלב התעופה המצוינת, לב הארגמן ומדליית האוויר. גם סגן וילי עוטר בצלב הצי.
הנצחתו

שמותיהם של קנדי ווילי נחרתו על גבי כותל ההנצחה לנעדרים שמקום קבורתם לא נודע בבית הקברות הצבאי האמריקאי בקיימברידג'.
בשנת 1946 קרא הצי האמריקאי משחתת על שמו של קנדי. אחיו רוברט קנדי שירת על סיפונה זמן קצר. המשחתת שירתה עד 1973 ומשמשת כיום כאוניית מוזיאון במסצ'וסטס.
משפחתו של קנדי הקימה קרן זיכרון על שמו, שבראשה עמד עד סוף חייו אחיו טד קנדי. במימון הקרן נבנה בין השאר אולם זיכרון לקנדי בבוסטון קולג' הקתולי במסצ'וסטס.
זירת החלקה על הקרח על שמו של קנדי נבנתה בשנת 1957 בעיירה היאניס בקייפ קוד שבמסצ'וסטס, בקרבת אחוזת משפחת קנדי שבכף.
ב-1969 פורסמה ביוגרפיה של קנדי מאת האנק סרלס (Hank Searls) בשם The Lost Prince: Young Joe, the Forgotten Kennedy.
ג'רוזלם פוסט לייט

| --- | --- |
לוגו ג'רוזלם פוסט לייט
 תדירות:  שבועון
 סוגה:  חדשות ובידור
 בעלים:  אלי עזור
 עורך ראשי:  יעל רגב
 מנכ"ל:  ענבר אשכנזי
 תאריכי הופעה:  16 ביולי 2009 – הווה (15 שנים)
 שפה:  אנגלית קלה
 מערכת:  תל אביב
 www.jpostlite.co.il
 
ג'רוזלם פוסט לייט (באנגלית The Jerusalem Post lite) הוא שבועון ישראלי הנכתב באנגלית קלה ומיועד לסייע לקוראיו בשיפור הקריאה, הבנת הנקרא והרחבת אוצר המילים. הגיליון הראשון יצא ב-16 ביולי 2009 וכיום נחשף לעשרות אלפי קוראים.
שער דוגמה לג'רוזלם פוסט לייט
מטרה וקהל יעד

קהל היעד הראשוני של העיתון הוא אנשי עסקים שעובדים עם מדינות דוברות אנגלית, סטודנטים ותלמידים. קהל יעד נוסף מורכב מאנשים מכל הגילאים המעוניינים לשפר את האנגלית שלהם. מטרת העיתון - לסייע בשיפור הקריאה והבנת הנקרא על ידי חשיפה לתכנים יומיומיים הכתובים באנגלית קלה וגבוהה. הוא מרגיל את השימוש בשפה ומרחיב את אוצר המילים, משפר את הדקדוק והתחביר.
תוכן

הג'רוזלם פוסט לייט מונה 32 עמודים המכילים שמונה עמודי חדשות וכלכלה, ושאר העמודים בנוים כמו מגזין המכיל תוכן בנושאי משפחה, עובדות, בריאות, טיולים, ספרים, טכנולוגיה, ספורט, ראיונות, ביקורות מוצרים ועוד. בסוף העיתון יש תרגילים ותשחצים באנגלית.
התרגום לא מתבצע מילה במילה, אלא על פי ההקשר של אותה מילה במשפט או בסיפור.
כל עמוד מדורג על ידי כוכבים לסימון רמת האנגלית. כוכב אחד לרמה קלה ועד שלושה כוכבים לרמה גבוהה. כמו כן, בכל כתבה מילון עם תרגום לעברית וגם תרגום פונטי מנוקד להבנת ההגייה של המילה.
התוכן מורכב מתוכן מקורי שנכתב על ידי כתבים ועורכים של השבועון, ומתוכן ערוך במיוחד לרמה של הלייט ומגיע מהעיתון היומי הג'רוזלם פוסט.
צוות

הג'רוזלם פוסט לייט הוא חלק מקבוצת הג'רוזלם פוסט. הצוות בנוי מאנשי תוכן ואנשי הוראת אנגלית.
העורכת הראשית משנת 2018 של קבוצת מגזיני שיפור אנגלית, הכוללת את הג'רוזלם פוסט לייט, היא יעל רגב.
ג'יימס ביוקנן דיוק

| --- | --- |

ג'יימס ביוקנן דיוק
 לידה:  23 בדצמבר 1856 דרהאם, ארצות הברית 
 פטירה:  10 באוקטובר 1925 (בגיל 68) ניו יורק, ארצות הברית 
 שם לידה:  James Buchanan Duke 
 מדינה:  ארצות הברית 
 
פסלו בחזית הקפלה של שמו באוניברסיטת דיוק (בה נקבר)
ג'יימס ("באק") ביוקנן דיוק (James ("Buck") Buchanan Duke;‏ 23 בדצמבר 1856 – 10 באוקטובר 1925) היה תעשיין ואיל הון אמריקאי, מייסד ובעלים של חברת הטבק האמריקאית ושל חברות בתחום האנרגיה. כנדבן תרם לפיתוח אוניברסיטת דיוק, אותה קרא על שם אביו.
חברת הטבק האמריקאית

אביו של דיוק היה בעליה של חברת טבק בדרהאם שבצפון קרוליינה. ב-1885 השיג דיוק רישיון שימוש במכונה האוטומטית הראשונה לייצור סיגריות וב--1890 כבר שלט ב-40% משוק הסיגריות בארצות הברית. בהמשך רכש דיוק את מתחרותיו הקטנות והפך למונופול בתחום, באמצעות התאגיד שהקים ועמד בראשו, "חברת הטבק האמריקנית".
בראשית המאה ה-20 ניסה דיוק לחדור ולהשתלט גם על השוק בבריטניה. אולם חברות טבק מקומיות התאגדו כנגדו תוך שהן יוצרו תאגיד בשם "אימפריאל" (בשמו המלא: Imperial Tobacco Company of Great Britain and Ireland, Ltd). חברת אימפריאל ניסתה להשתלט על השוק האמריקאי, דבר שהביא לבסוף להסכם קרטליסטי בין חברת הטבק האמריקנית לאימפריאל. לפי ההסכם חברת הטבק האמריקנית תשלוט ללא תחרות מבריטניה בשוק האמריקני, חברת אימפריאל תשלוט ללא תחרות בשוק האימפריה הבריטית וחברה משותפת, בשם "חברת הטבק הבריטית-אמריקנית" (British American Tobacco p.l.c.) תשווק בשווקים מחוץ לארצות הברית ובריטניה. מותגי החברה כוללים את סיגריות דנהיל (Dunhill), קנט, לאקי סטרייק (Lucky Strike) ופול מול (Pall Mall).
לאחר מלחמת ארצות הברית–ספרד השתלטה חברת הטבק האמריקנית על שדות הטבק של קובה.
דיוק וה"טראסט" (קרטל) נתבעו במספר תביעות על חוקי ההגבלים העסקיים שהגיעו עד בית המשפט העליון של ארצות הברית, שאילץ, ב-1906 את חברת הטבק האמריקנית להתפרק לשלוש חברות, מהן שתיים שרכש דיוק שני עשורים קודם לכן: ליגט ומיירס (Liggett & Myers Tobacco Company ידועה כ-L&M), פ. לורילארד (P. Lorillard Company, יצרנית ניופורט וקנט) וחברת הטבק האמריקנית.
ב-1911 נדרש שוב בית המשפט העליון לפירוק המונופול של דיוק בשוק הטבק והסיגריות. חברת הטבק האמריקנית פוצלה שוב לחברות קטנות יותר ורק חברת הטבק הבריטית-אמריקנית נותרה בשליטתו של דיוק.
מפעלי האנרגיה

החל משנת 1892 היו בבעלות משפחת דיוק בדורהם לא רק שדות טבק אלא גם מפעלי טקסטיל. לצורך אספקת חשמל למפעלים אלה החל דיוק רוכש זיכיונות לשימוש במים מנהר קטאובה (Catawba River) לייצור חשמל. ב-1904 ייסד את חברת קטאובה פאואר, שלאחר שהתרחבה הייתה לדיוק פאואר ודיוק אנרג'י שמטהּ נקבע בעיר שארלוט. רשת אספקת החשמל של החברה התרחבה עוד בחייו של דיוק לצפון ודרום קרוליינה.
נדבנות ומפעלים נוספים

בחג המולד של 1924 הכריז דיוק על הקמת קרן בסך 40 מיליון דולר לטובת הרחבה ופיתוח טריניטי קולג' בדורהם. בתמורה קרא לאוניברסיטה החדשה על שם אביו - אוניברסיטת דיוק. האוניברסיטה חברה באיגוד האוניברסיטאות האמריקניות, המאגד אוניברסיטאות מחקר מובילות. עם מותו הוריש לקרן מחצית מהונו (67 מיליון דולר). בנוסף לאוניברסיטת דיוק מממנת הקרן אוניברסיטאות ומכללות נוספות בצפון קרוליינה (בהן מכללת דוידסון) והקמת כנסיות מתודיסטיות.
מי שירשה את שארית הונו במותו (כ-100 מיליון דולר) הייתה בתו בת ה-12 דוריס. דוריס גדלה בחוות דיוק וכבר מגיל 14 עסקה בטיפוחה. החווה הייתה שטח אדמה ענק (8,000 דונם) של אדמה חקלאית בהילסבורו, ניו ג'רזי, שהוסבה באמצעות מתכננים ממשרדו של מתכנן הנוף פרדריק לו אולמסטד לפארק נופי יוצא דופן, עתיר בנופים מלאכותיים וגנים בוטניים.
לקריאה נוספת

Robert F. Durden, Bold Entrepreneur: A Life of James B. Duke, Carolina Academic Press, 2003 ISBN 978-0890897447
John Wilber Jenkins, James B. Duke: Master Builder, 2001, ISBN 978-0894990595
ג'ורג' ויליאמס

ג'ורג' שורט ויליאמס (באנגלית: George Short Williams‏; 21 באוקטובר 1877 - 22 בנובמבר 1961) היה מנהל משרד ופוליטיקאי אמריקאי ממילסבורו במחוז סאסקס, דלאוור. הוא היה חבר במפלגה הרפובליקנית ושימש כחבר בית הנבחרים של ארצות הברית מדלאוור.
ביוגרפיה > ראשית חייו ומשפחתו

ויליאמס נולד ב-21 באוקטובר 1877 באושן ויו, דלאוור. הוא למד בבתי הספר הציבוריים ובאקדמיית ועידת וילמינגטון, בדובר, דלאוור, וסיים את לימודיו בקולג' דיקינסון, בקרלייל, פנסילבניה, בשנת 1900.
ביוגרפיה > קריירה מקצועית ופוליטית

וויליאמס היה מדריך בתיכון באיירונווד, מישיגן, מ-1902 עד 1904. לאחר מכן הוא עסק בעסקי העצים בדלאוור ובקרוליינה הצפונית מ-1905 עד 1923. הוא התעניין גם בבנקאות. ויליאמס היה ראש עיריית מילסבורו, דלאוור, מ-1921 עד 1927, גזבר מדינת דלאוור מ-1929 עד 1933, נשיא מועצת החינוך של המדינה מ-1927 עד 1934, וסגן נציב כלי רכב מ-1935 עד 1937. בשנת 1940 הוא היה ציר בוועידה הלאומית הרפובליקנית.
ויליאמס נבחר לבית הנבחרים של ארצות הברית ב-1938, כשהביס את הנציג הדמוקרטי המכהן ויליאם פ. אלן. הוא כיהן במיעוט הרפובליקני בקונגרס ה-76 מ-3 בינואר 1939 עד 3 בינואר 1941, בתקופת הממשל השני של נשיא ארצות הברית פרנקלין ד. רוזוולט, אך הפסיד בהתמודדותו לכהונה שנייה ב-1940 לדמוקרט פיליפ א. טריינור.
לאחר מכן, הוא היה נציב כלי הרכב של דלאוור מ-1941 עד 1946 ולאחר מכן היה עוזר אדמיניסטרטיבי של הסנאטור האמריקני ג'ון ג'יי ויליאמס מ-1947 עד 1959.
ביוגרפיה > מוות ומורשת

ויליאמס מת ב-22 בנובמבר 1961 במילסבורו, דלאוור. הוא קבור בבית הקברות של האיחוד בג'ורג'טאון, דלאוור, הממוקם ברחוב סאות' רייס.
גואנחואטו (מדינה)

ערך זה עוסק במדינת גואנחואטו שבמקסיקו. אם התכוונתם לבירת מדינה זו, ראו .
גואנחואטו (בספרדית: Guanjuato) היא אחת מ-31 המדינות המרכיבות את מקסיקו. גואנחואטו ממוקמת במרכז מקסיקו והיא גובלת בחליסקו במערב, סקטקס בצפון-מערב, סן לואיס פוטוסי בצפון, קרטרו במזרח, ומיצ'ואקאן בדרום. בירת המדינה היא גואנחואטו והעיר הגדולה ביותר בה היא לאון. זוהי המדינה ה-22 בגודלה מבין מדינות מקסיקו.
משמעות שם המדינה היא "מקום של צפרדעים" בשפת הילידים המקומית, כי האינדיאנים הטרסקנים המקומיים האמינו כי הצפרדע מייצג את אל החוכמה. בגואנחואטו נולדו גם נשיאהּ לשעבר של מקסיקו, ויסנטה פוקס והאמן המקסיקני המפורסם דייגו ריברה.
גוגוש

| --- | --- |

 לידה:  5 במאי 1950 (בת 74) טהראן, איראן 
 שם במה:  Гугуш 
 מוקד פעילות:  איראן, ארצות הברית 
 תקופת הפעילות:  מ-1953 
 סוגה:  מוזיקת פופ, מוזיקת פופ פרסית 
 שפה מועדפת:  פרסית, איטלקית, אנגלית 
 חברת תקליטים:  Avang Music, קלטקס רקורדס, תראנה רקורדס 
 בן או בת זוג:  Masoud Kimiai (1991–2003) Behrouz Vossoughi (1975–1976) 
 googooshconcerts.com
 פרופיל ב-IMDb
 
גוגוש
גוּגוּש (בפרסית: گوگوش; נולדה ב-1950 בטהראן, איראן) היא זמרת פופ ושחקנית איראנית.
קריירה

גוגוש נחשבה לזמרת ההקלטות הידועה ביותר בשנות ה-70 של המאה ה-20 באיראן. בנוסף לעיסוקה במוזיקה, הופיעה בסרטים פרסיים רבים בשנות השישים והשבעים.
לאחר המהפכה באיראן בשנת 1979, ועד שנת 2000, הפסיקה להקליט ולהופיע עקב האיסור על הופעת יחיד של זמרות באיראן. אולם חוג מעריציה גדל. צעירים גילו אותה מחדש בזכות הקלטות במחתרת (בוטלג) של שיריה גם בארצות שמחוץ לאיראן, במזרח התיכון ומרכז אסיה. לאחר שעזבה את איראן, היא הופיעה במדיסון סקוור גארדן ובאולמות קונצרטים נוספים ברחבי העולם.
כיום היא מתגוררת בלוס אנג'לס שבארצות הברית וממשיכה באופן חלקי את הקריירה שלה.
יש לה בן יחיד מנישואים קודמים.
הערות שוליים

↑  Googoosh website; Retrieved on 2007-12-22
↑  Googoosh Returns Azerbaijan International; Retrieved on 2007-12-22
↑  Suh, Joanne (2000-10-09). "Iran's pop diva Googoosh returns to the world stage after two decades". CNN. נבדק ב-2007-04-10.
| --- | --- |
בקרת זהויות :  ISNI: 0000 0000 4424 709X  LCCN: no2002100446  MusicBrainz: 0d9b88f3-054a-4f53-b447-2f3f503c8290  VIAF: 56288834   WorldCat (עם VIAF): 56288834
ג'רוזלם (ניו זילנד)

| --- | --- |

ג'רוזלם בשנת 1968
 מדינה:  ניו זילנד ניו זילנד
 חבל:  מנוואטו-ונגנאוי
 גובה:  227 מטרים
 אוכלוסייה:  ‏
  ‑ בכפר:  1,155 (2018)
 קואורדינטות:  39°33′04″S 175°04′41″E﻿ / ﻿39.551°S 175.078°E﻿ / -39.551; 175.078 
  מפת מיקום  מפה מפורטת   (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןג'רוזלם(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןג'רוזלם  he tabBackground:;tabBorder:#aaa;defaultTab:0;
כנסיית סנט ג'וזף בג'רוזלם
ג'רוזלם (באנגלית: Jerusalem, השם האנגלי של ירושלים; במאורית: Hiruharama, נהגה: "הירוהרמה") הוא כפר דייגים על גדת נהר ונגנאוי, אחד הנהרות העיקריים שבאי הצפוני של ניו זילנד. גובה היישוב מעל פני הים 227 מטרים, והוא ממוקם בחבל מנוואטו-ונגנאוי. מתגוררים בו (נכון לשנת 2018) 1,155 תושבים.
היסטוריה

בשנת 1854 הוקם במקום מיסיון נוצרי קתולי.
בעקבות הקמת המיסיון הוקם הכפר המקומי. בשנת 1892 הקימה סוזן אלברט (הידועה בכינוי מרי ג'וסף אוברט) את מסדר הנזירות "אחיות החסד" - מסדר שהפך לאחד המסדרים המכובדים ביותר של נזירות.
בבית הקברות של המנזר קבורים קתולים ידועים ובהם המשורר הניו זילנדי ג'יימס ק. בקסטר אשר הוא וחסידיו הקימו במקום קהילה יוצרת.
ראו גם

יישובים הקרויים על שמה של ירושלים
הערות שוליים

1 2 3  Jerusalem, New Zealand
גביע הפתיחה (VHL)

| --- | --- |
 ענף:   הוקי קרח
 תאריך ייסוד:  2011
 ארגון מפעיל:  VHL
 מספר מתמודדים:  2
 מדינות משתתפות:  רוסיה רוסיה   קזחסטן קזחסטן
 יבשת:  אירואסיה
 זוכה:  יוגרה חנטי-מנסייסק
 הכי הרבה זכיות:  טורוס נפטקמסק (3)
 מפעל גבוה יותר:  גביע הפתיחה (KHL)
 
גביע הפתיחה (ברוסית: Кубок Открытия) — גביע הוקי קרח המוענק למנצחת המשחק הראשון של העונה בליגת העל בהוקי קרח ומסמן למעשה את פתיחת העונה. במשחק מתמודדות האלופה וסגניתה ממשחק גמר הפלייאוף של העונה הקודמת, באולמה הביתי של אלופת העונה שעברה.
מחזיקות הגביע

| עונה | אלופה | סגנית | תוצאה |
| --- | --- | --- | --- |
| 2010/11 | רוסיה טורוס נפטקמסק | רוסיה מולוט פרם | 2:1 |
| 2011/12 | רוסיה רובין טיומן | רוסיה נפטיאניק אלמיטייבסק | 4:1 |
| 2012/13 | רוסיה טורוס נפטקמסק | רוסיה רובין טיומן | 4:3   (בהארכה) |
| 2013/14 | רוסיה טורוס נפטקמסק | קזחסטן סאריארקה קרגנדה | 4:3 |
| 2015/16 | רוסיה איז'סטאל איז'בסק | רוסיה טורוס נפטקמסק | 4:2 |
| 2016/17 | רוסיה נפטיאניק אלמיטייבסק |  |  |
| 2017/18 | רוסיה זאורלייה קורגן | רוסיה טורפדו אוסט-קאמנוגורסק | 4:3   (בהארכה) |
| 2018/19 | רוסיה דינמו סנקט פטרבורג | רוסיה סק"א-נייבה | 4:3 |
| 2019/20 | רוסיה רובין טיומן | קזחסטן סאריארקה קרגנדה | ‏2:3   (בהארכה) |
2020/21: עונת 2019/20 הופסקה בשל פרוץ מגפת הקורונה ברוסיה
| 2021/22 | יוגרה חנטי-מנסייסק | מטאלורג נובוקוזנצק | ‏4:3 (בהארכה) |
| 2022/23 | רוסיה רובין טיומן | רוסיה דינמו סנקט פטרבורג | ‏ |
ג'יימס בונד (דמות ספרותית)

ערך זה עוסק בדמות ספרותית. אם התכוונתם לזיכיון הספרים, הסרטים, הקומיקס ומשחקי הוידאו המצליח, ראו .
| --- | --- |
 הופעה ראשונה:  "קזינו רויאל" (1953)
 יוצרים:  איאן פלמינג 
 מידע
 כינויים:  007
 גיל:  שנות ה-30 לחייו
 מין:  גבר
 מקצוע:  מרגל
 תואר:  קומנדר (הצי המלכותי הבריטי)
 כלי רכב:  אסטון מרטין DB5
 אזרחות:  בריטית
 מקום מגורים:  לונדון
 דמויות קשורות
 משפחה:  אנדרו בונד (אבא) מוניק דלקרואה בונד (אמא)
 אויבים:  ארנסט סטאברו בלופלד, Hugo Drax, Le Chiffre, Xenia Onatopp, יוליוס נו, פוסי גאלור, רוזה קלב, Irma Bunt, אלקטרה קינג, Oddjob, Auric Goldfinger, Gustav Graves, Tamil Rahani, Emilio Largo, Jaws, Dr. Kananga, Max Zorin, Francisco Scaramanga, מיי דיי 
 
קומנדר ג'יימס בונד היא דמות ספרותית בדיונית של סוכן חשאי בריטי של שירות הריגול הבריטי MI-6, אשר נוצרה על ידי הסופר הבריטי איאן פלמינג בשנת 1953. בונד, אשר נודע גם במספר הקוד שלו, 007, הוא הפרוטגוניסט של זיכיון מצליח הכולל רומנים, סרטי קולנוע, סדרת קומיקס ומשחקי וידאו אשר זכה להצלחה מסחרית ניכרת לאורך השנים. פלמינג כתב לאורך השנים 12 רומנים ושני אוספי סיפורים קצרים של ג'יימס בונד.
בסדרת הספרים בונד מתואר כגבר גבוה, גברי, בעל מבנה גוף אתלטי, בשנות ה-30 לחייו, אשר מתמחה בקליעה ובקרב פנים אל פנים, נודע בקסמו האישי ובכריזמה שלו, אלגנטי, ומוקף תמיד בנשים יפות.
פיתוח הדמות

פלמינג, אשר היה בעבר קצין מודיעין, כלל את דמותו של ג'יימס בונד ברומן הראשון שלו "קזינו רויאל" משנת 1953. פלמינג התבסס על חוויותיו בקהילת המודיעין על מנת ליצור את הדמות. מספר הקוד של בונד, 007, נוצר בהשראת אחת מחטיבות המודיעין המרכזיות בשירות החשאי הבריטי. המשמעות של הקידומת "00" היא "רישיון להרוג".
פלמינג כתב לאורך השנים בסך הכל שנים 12 רומנים ושני אוספי סיפורים קצרים של ג'יימס בונד.
לאחר מותו של פלמינג ב-1964, מספר סופרים מורשים המשיכו לאורך השנים לכתוב את ספרי ג'יימס בונד, בהם ג'ון גרדנר, אשר כתב 14 ספרים בסדרה, ריימונד בנסון, אשר כתב שישה ספרים בסדרה ושלושה סיפורים קצרים; ואנתוני הורוביץ, אשר כתב שלושה ספרים בסדרה. היו סופרים אחרים שכתבו ספר אחד בסדרה כוללים את - קינגסלי איימיס (אשר כתב תחת השם הבדוי רוברט מרקהאם), סבסטיאן פוקס, ג'פרי דיבר וויליאם בויד. בנוסף, על בסיס סדרת ספרי ג'יימס בונד נוצרה גם סדרת ספרי הספין-אוף "בונד הצעיר" אשר נכתבו על ידי צ'ארלי היגסון וסטיבן קול, ומתמקדים בתקופת נעוריו של בונד.
אישיות

ג'יימס בונד הוא סוכן חשאי מיומן במיוחד, בעל כישרונות ומיומנויות רבות. בונד שולט במספר שפות, מתמחה בקרב פנים אל פנים, בתפעול כלי נשק, קליעה, ובטכניקות ריגול. לעיתים קרובות הוא מצטייר כאדם בעל טעם מעודן, אשר מעדיף חליפות מחויטות, מכוניות יוקרה - ובעיקר מכוניות אסטון מרטין - וכמו גם אוכל ושתייה משובחים, כולל את המשקה וודקטיני, תוך כדי הדגשה שאין לערבב עבורו את המשקה אלא דווקא לנער אותו ("Shaken, not stirred").
בונד מאפיין גם בקסמו האישי, בשנינותו ובכריזמה שלו, בהם הוא נוהג להשתמש על מנת לפתות נשים, ולהונות אויבים. מערכות היחסים של בונד עם הנשים הללו לאורך הסדרה, אשר מכונות לעיתים קרובות "נערות בונד", מהוות גם אלמנט מרכזי בסדרה. הנשים הללו, אשר חלקן בעלות ברית וחלקן מתגלות כאויבות, הן בדרך כלל חזקות, אינטליגנטיות ועצמאיות. הדינמיקה בין בונד לדמויות הללו ספגה לא מעט ביקורת לאורך השנים.
מראה

התיאור הפיזי של בונד נשאר עקבי למדי לאורך כל הסדרה. הוא מתואר כגבוה, בעל מבנה גוף רזה אך שרירי, עם שיערו כהה וכגבר נאה.
עיבודים אחרים

העיבוד הראשון לדמותו של ג'יימס בונד הייתה עיבוד טלוויזיוני שנוצר על ידי רשת הטלוויזיה האמריקנית CBS לסדרת טלוויזיה המבוססת על הרומן הראשון של פלמינג "קזינו רויאל" אשר עלה לשידור ב-21 באוקטובר 1954. דמותו של בונד בסדרה, בגילומו של בארי נלסון, הפכה לסוכן האמריקני ג'ימי בונד.
ב-1957 העיתון "דיילי אקספרס" עיבד את ספריו של פלמינג לסדרת קומיקס.
ב-1962 חברת ההפקות הבריטית איוון הפקות הפיקה את העיבוד הקולנועי הראשון לספרי ג'יימס בונד - הסרט "ד"ר נו", בכיכובו של שון קונרי בתפקיד ג'יימס בונד. קונרי היה הראשון מבין שבעה שחקנים שונים אשר גילמו לאורך השנים את בונד על מסך הקולנוע. כל אחד מהשחקנים שגילמו את בונד בקולנוע לאורך השנים נתנו פרשנות מעט שונה לאופן בו הם בחרו לגלם את הדמות. מלבד קונרי, בונד גולם בקולנוע גם על ידי השחקנים דייוויד ניבן, ג'ורג' לייזנבי, רוג'ר מור, טימותי דלטון, פירס ברוסנן ודניאל קרייג.
ראו גם

ג'יימס בונד (זיכיון)
הערות שוליים

↑  Harker, James (2 ביוני 2011). "James Bond's changing incarnations". The Guardian. London, England. ארכיון מ-13 במרץ 2018. נבדק ב-27 במרץ 2018. {{cite news}}:  (עזרה)
↑  "Raymond Benson". The Books. Ian Fleming Publications. אורכב מ-המקור ב-27 בדצמבר 2010. נבדק ב-23 בנובמבר 2011. {{cite web}}:  (עזרה)
↑  "Forever and a Day by Anthony Horowitz review – a prequel to Casino Royale". The Guardian. 23 במאי 2018. נבדק ב-23 במאי 2018. {{cite news}}:  (עזרה)
↑  "Charlie Higson". The Books. Ian Fleming Publications. ארכיון מ-27 באפריל 2012. נבדק ב-28 בנובמבר 2011. {{cite web}}:  (עזרה)
↑  Sutton, Mike. "Dr. No (1962)". Screenonline. British Film Institute. אורכב מ-המקור ב-3 במרץ 2016. נבדק ב-4 בנובמבר 2011. {{cite web}}:  (עזרה)
| --- | --- |
בקרת זהויות :  NLI: 987007459414505171  BnF: cb120670053 (data)  GND: 118661345  ISNI: 0000 0004 5308 4834  LCCN: no2014075438  LNB: 000236172  MusicBrainz: d06113e1-3a27-42dd-bc6e-e387f68f2dde  NKC: jo2016908726  NLA: 55138651  SUDOC: 028937759  VIAF: 284944646   WorldCat (עם VIAF): 284944646 
בובת שעווה של שון קונורי בתפקיד ג'יימס בונד
ג'ון אטא מילס

ג'ון אוונס פיפי אטא מילס (באנגלית: John Evans Fifii Atta Mills ‏, 2 ביולי 1944 טרקווה - 24 ביולי 2012 אקרה) היה פוליטיקאי ומדינאי מגאנה, הנשיא של גאנה בשנים 2009–2012. לפני כן כיהן כסגן נשיא בשנים 1997–2001 בימי כהונתו האחרונה של הנשיא ג'רי רולינגס. הוא היה חבר במלפגת הקונגרס הלאומי דמוקרטי NDC מיסודו של רולינגס. היה משפטן בהכשרתו ופרופסור שלא מן המניין באוניברסיטת אקרה. ד"ר ג'ון אטא מילס היה הנשיא השלישי של "הרפובליקה הרביעית" בגאנה והנשיא הראשון של גאנה שנפטר בעת כהונתו.
ילדותו וצעירותו

ג'ון אטא מילס נולד בשנת 1944 בטרקווה באזור המערב של גאנה, אז המושבה הבריטית "חוף הזהב". היה בן למשפחה המשתייכת לאתניה פאנטה וגדל בעיר אקומפי אוטואם שבאזור המרכז.
למד בבית הספר אצ'ימוטה, שם סיים בגרות בשנת 1963. בהמשך למד באוניברסיטה של גאנה בלגון אותה סיים בשנת 1967 תואר ראשון במשפטים.
לאחר מכן נסע ללונדון, בה למד בבית הספר לכלכלה ומדעי המדינה. כמו כן הוא סיים תואר דוקטור למדעי המשפט PhD בבית הספר ללימודי המזרח ואפריקה של אוניברסיטת לונדון. עבודת הדוקטורט שלו דנה בתחום המיסוי הפיתוח הכלכלי.
השכלתו ותפקידיו האקדמיים זיכו אותו מאוחר יותר בעת פעילותו הפוליטית בכינוי "The Prof" ("הפרופסור").
הקריירה האקדמית

מילס התחיל את הקריירה האקדמית שלו כמרצה בפקולטה למשפטים באוניברסיטה של גאנה בלגון. הוא לימד שם ובמוסדות נוספים להשכלה גבוהה בארצו למשך -25 שנה. בשנת 1971 קיבל מלגת פולבריט שאיפשרה לו לעבוד וללמד תקופת-מה בבית הספר למשפטים של אוניברסיטת סטנפורד.
בשנים 1979-1978 ביקר כפרופסור אורח בבית הספר למשפטים טמפל בפילדלפיה ובשנים 1986-1985 באוניברסיטת ליידן בהולנד. בשנים 1970–1980 פרסם מאמרים בעיקר בתחום המיסוי.
פרט לפעילותו האקדמית, בימי שלטונו של הנשיא רולינגס בשנים 1993-1986 מילא פרופ' מילס את התפקיד של נציב בפועל של רשות המיסים של גאנה ובשנים 1996-1993 את תפקיד הנציב המכהן. החל משנת 1992 היה פרופסור שלא מן המניין למשטים באוניברסיטה של גאנה.